Slavia Praga - Milan, meci contând pentru manşa a doua a optimilor de finală din Liga Europa, este programat, joi, 14 martie, de la ora 19:45, pe Eden Arena, şi va fi transmis în direct de Pro Arena.
Slavia Praga are o misiune aproape imposibilă în tentativa de accede în sferturile de finală ale competiţiei, după ce Milan s-a impus în prima manşă, pe teren propriu, cu 4-2 (Giroud 34, Reijnders 44, Loftus-Cheek 45+1, Pulisic 85 / Doudera 36, Shranz 65).
Slavia Praga a debutat în acest sezon din Europa League în turul al treilea preliminar, în care a trecut de Dnipro, 3-0 (a) şi 1-1 (d), pentru ca în play-off să o elimine pe Zorya, 2-0 (a) şi 1-2 (d), după care a câştigat Grupa G, cu următoarele rezultate: 2-0 (d) şi 4-0 (a) cu Servette, 6-0 (a) şi 3-2 (d) cu Sheriff (a), 0-2 (d) şi 2-0 (a) cu Roma.
În 1. liga (campionatul din Cehia), echipa antrenată de Jindrich Trpisovsky ocupă locul 2 după 24 de etape, cu 59 de puncte, la unul singur în urma liderului Sparta Praga, iar în precedenta partidă oficială a câştigat în campionat, acasă, scor 4-0 cu Teplice.
Cea mai mare performanţă a celor de la Slavia Praga în Europa League este semifinala disputată în sezonul 1995-1996 (competiţia se numea Cupa UEFA): în noul format a atins sferturile de finală în sezoanele 2018-2019 şi 2020-2021.
Milan a început sezonul european în Champions League, acolo unde a terminat pe locul 3 în Grupa F, după următoarele rezultate: 0-0 (a) şi 2-1 (d) cu Newcastle, 0-0 (d) şi 1-3 (a) cu Dortmund, 0-3 (d) şi 2-1 (a) cu PSG; în play-off-ul pentru optimile de finală din Europa League, Milan a trecut de Rennes, 3-0 acasă şi 2-3 în deplasare.
În Serie A (campionatul din Italia), echipa antrenată de Stefano Pioli este pe locul 2 după 28 de etape, cu 59 de puncte, la 16 în urma liderului Inter, iar în cea mai recentă partidă oficială s-a impus în campionat, pe terenul propriu, în faţa celor de la Empoli, scor 1-0.
Deşi are şapte trofee ale Ligii Campionilor în palmares, Milan n-a disputat nici măcar o finală de Europa League, cea mai mare performanţă în această competiţie fiind semifinalele disputate în ediţiile 1971-1972 şi, respectiv, 2001-2002 (competiţia se numea Cupa UEFA).
În afara meciului din tur, cele două echipe nu s-au mai întâlnit niciodată până acum, astfel că "dubla" din optimile de finală ale actualei ediţii din Europa League reprezintă prima confruntare directă dintre Milan şi Slavia Praga.
Superbet oferă cota 1,36 pentru pronosticul X2: rezultat de egalitate sau victorie pentru oaspeţi, în timpul regulamentar de 90 de minute, în meciul Slavia Praga - Milan.
Slavia Praga - Milan | X2 | ||
---|---|---|---|
Cotă | 1,36 |
* cotă valabilă la ora publicării acestui articol